花園酒店

花園酒店係中國廣東廣州嘅一間五星級酒店，1985年8月28號開始營運，喺越秀區環市東路368號。

佢係中國內地唯一一間白金五星級嘅酒店。曾經喺2010年做過亞運會嘅總部酒店。

建築
高度：96米
佔地面積：48,000m²
建築面積：180,000m²
結構：鋼筋混凝土結構

酒店設施
花園酒店入面有828間客房、800幾間公寓同埋寫字樓、10間餐廳同酒吧、10間多功能宴會廳同埋一間可以坐到1200個人或擺到85圍檯嘅國際會議中心。喺酒店嘅空中花園嗰邊，重有健康中心同埋悅椿Spa響度。而酒店入面重整咗好多種康樂設施，包括室外游水池、健身室、桑拿浴室、網球場同埋壁球室等。重有嘅係，呢間酒店重整咗停車場、商務中心、購物商場、銀行、郵局同埋票務中心等其它嘅設施。

而酒店嘅大堂設計係中西合璧嚟嘅，入面有中國內地最大嘅「紅樓夢」大理石貼金壁畫、「廣東水鄉風貌」大理石壁畫同埋其它漆畫。而大堂嘅正中間嘅天花度，重鑲住成個廣東省入面，最大嘅「金龍戲珠」藻井，佢係模仿咗舊陣時中國嘅古代皇宮殿頂嚟整嘅。而酒店嘅後花園係以「天涯若比鄰」嚟做主題，面積去到一萬平方米，入面有大型壁畫、假山瀑布、亭台水榭同埋草木，幾有嶺南園林風格嘅特色。

接待過嘅名人
 瑞典國王卡路十六世·加斯達夫
 亞奧理事會主席阿密發哈·沙巴親王
 瑙魯共和國總統陸域史哥迪
 泰國總理亞比昔威猜芝華
 法國前總統華李利兒斯卡爹斯田
 英國前首相希夫
 加拿大前總理皮耶·杜呂多
 澳大利亞前總理博熇
 日本前首相海部俊樹
 新加坡前總理、現任內閣資政李光耀
 柬埔寨前國家元首諾羅敦施漢諾親王
 英國前外交部大臣貝嘉晴
 國際著名俄羅斯歌手韋他斯

攷

廣州嘅酒店
越秀區酒店